Ha ügyvédként egy bűnszervezet jogi képviselőjévé válsz,
muszáj, hogy legyenek státuszszimbólumaid.
Ennek az oka egész egyszerűen annyi,
hogy ügyvédként te vagy az ügyfeled státuszszimbóluma.
Viszont az én státuszszimbólumom éppen ott ég porrá,
az ügyfelem pedig…
Ő már rég halott.
GYILKOS JELENLÉT
Majd én beszélek, jó?
Oké.
- Felállni! - Oké.
Már a szagból és a hangokból tudtam, hogy hol vagyunk.
Nem máshol, mint Boris éttermében.
A német-orosz maffiavezér annak idején Dragan bűntársa volt.
Együtt követték el az első bűncselekményeiket,
együtt kezdtek el drogot árulni,
illetve együtt kezdtek el lányokat futtatni.
Még a pecsétgyűrűiket is
az első közösen szerzett euróikból csináltatták.
Viszályuk története egy eléggé szokványos sztori.
Dragan lelépett Boris barátnőjével.
Ellenben Boris reakciója már egyáltalán nem volt szokványos.
A lányt lefejeztette,
fej nélküli testét pedig Dragan ajtajára szögeltette.
Dragannal ellentétben Boris nem volt egy szeszélyes ember.
De véleményem szerint a higgadtsága csak még veszélyesebbé tette őt.
Köszönöm, hogy elfogadtátok a meghívásomat.
Éhesek vagytok? Kértek valamit enni?
Köszönöm, de én utálom az orosz kaját.
Úgy néz ki, mintha egy kínai fazon olasz kaját evett volna,
aztán kihányta volna egy német kajával megpakolt tányérra.
Jobban szeretem a bátor igazmondókat, mint a gyáva hazugokat.
Viszont most már térjünk a lényegre!
Hol van az a gerinctelen féreg, Dragan?
Köddé vált.
És ez az igazság.
Tényleg köddé vált.
Egy véres ködpermetté vált.
Úgy érted, hogy előlem bujkál?
Csak a zsaruk elől rejtőzik.
Igor volt az egyik legfontosabb emberem,
tehát bizonyára megértitek,
hogy a halála nem maradhat következmények nélkül.
Teljes mértékben.
És Dragan mélységesen megbánta.
Igen? És pontosan mit bánt meg?
Hogy felgyújtotta, vagy hogy agyonverte?
Tudom, hogy rosszul fest a dolog, Boris,
de Dragant elárulták, épp úgy, ahogyan téged is.
Az elmúlt pár hét során
valaki féláron terítette a drogot Dragan területén.
Nekem ahhoz semmi közöm.
De valaki ezt a látszatot akarta kelteni.
Össze akart ugrasztani titeket.
Fel akarta dühíteni Dragant.
Te is tudod, hogy milyen, amikor dühös.
Figyelj, Boris!
Szerintem valaki szórakozik veletek, és ki akar robbantani egy háborút.
Viszont Dragan elő akarja keríteni ezt az árulót,
és azt akarja, hogy együtt álljatok rajta bosszút.
És mégis hogyan, ha bujkál előlem, ügyvéd?
Nem előled.
A zsaruk elől.
De ha velem beszélsz, az olyan, mintha vele beszélnél.
Az ügyvéd Dragan közvetítője.
Én beszélek.
Igen. Tudom, a fenébe is!
Akkor talán itt és most meg kéne őt ölnöm.
Ügyvéd!
Ha megöllek, Dragan kénytelen lesz előbújni, nemde?
Nem fog. Ha meghalok, Sascha veszi át a helyemet.
Hétfő.
Hétfőig kaptok időt,
hogy elhozzátok nekem az árulót, egy almával a szájában.
Aztán gránátot teszünk a golyóira, bumm, bumm, és kész.
Az jó. Bumm, bumm.
Oké.
Csakhogy a hétfő nemsokára itt van.
- Mármint négy nap alatt… - Négy nap, ügyvéd.
Tegyél róla, hogy ne ez legyen életed utolsó négy napja!
És most tűnés!
Hogyne.
Tökös gyerek vagy, tudod-e?
Mondtam, hogy majd én beszélek.
KATHARINA FELVESZ
Bocsi, ezt fel kell vennem.
- Szia, Katharina! - Björn?
- Igen? - Hol vagy most?
Miért?
Idősziget? Első óra? Balett?
- Halihó! - Apu!
Szia!
Apu!
- Hogy vagy? - Jól!
Mehetünk táncórára?
Gyorsan hozom a cuccomat.
Szuper! Spuri!
- Szia! - Szia!
Szóval…
Ezt figyeld!
Ez meg mi?
„Kedves Diemel asszony! Ezúton szeretnénk bocsánatot kérni öntől.
A múlt héten elutasítottuk a kislánya jelentkezését az óvodánkba.
Hibát követtünk el.
Emily a legnagyszerűbb gyerek a világon,
ön a legnagyszerűbb anya a világon,
a férje pedig a legnagyszerűbb apa a világon,
és neki van a legklasszabb munkája a világon.
Sok szeretettel várjuk önöket az óvodánkban,
és bármikor jöhetnek, amikor csak szeretnének.”
Akarom tudni, hogy ezt hogyan intézted el?
Ugyanúgy, ahogy minden mást, plusz egy kis mindfulness-szel.
- Mindfulness-szel? - Igen.
Őrület, hogy mennyire megváltoztál.
Először az időszigetek Emmivel, aztán a kettőnk kapcsolata.
A mindfulness-szel orrot lehet betörni, és embert lehet ölni,
de jéghegyet is lehet vele olvasztani.
És ennyi. Remek!
- Mehet még egyszer? Oké. - Aha.
És maximálisan kiélvezhetem a számomra legfontosabb emberrel töltött perceket,
még akkor is, ha az életem minden más területén zűr van.
És nyit, és zár, és nyit, és zár…
Régen alig bírtam az ilyen túlbuzgó helikopterszülők közelében megmaradni,
de amióta tudatosabban élem az életem,
csakis arra koncentrálok, ami igazán fontos.
- És az nem más, mint Emily. - Kerek az a lufi. Kerek.
Kezeket a csípőre, és plié!
És terpesz, és zár, és terpesz…
Fel! Ez az! És le!
Halló?
Jó napot, Diemel úr! Doro vagyok az irodából.
Szervusz, Doro az irodából!
Ön ugyebár már nem dolgozik nálunk…
Így igaz.
És engem bíztak meg, hogy hozzam vissza a céges kocsiját.
Szóval hol van most a kocsi?
Éppen a városban furikázok vele.
De van egy jó hírem.
Két óra múlva elviheted a MYRS Hotel előtti parkolóból.
De addigra már lejár a munkaidőm.
Akkor el tudsz menni a kocsiért.
Na? Szia, kincsem!
- Milyen volt a balett? - Jó.
- Igen? Máskor is szeretnél menni? - Aha.
Anyu, te tudtad, hogy apu már nem dolgozik?
- Micsoda? - Most már mehetek játszani?
Persze.
- Szió! - Szia!
- Szeretlek. - Én is szeretlek.
- Ez igaz? - Aha, felmondtam.
Micsoda?
Ne aggódj! Az anyagiakkal nem lesz gond.
Kapok majd egy igen szép végkielégítést.
Akkor többé már nem kell bűnözőknek dolgoznod?
Már nem. Legalábbis nem azoknak a bűnözőknek.
De akkor hogyan tovább?
Egyéni ügyvéd leszek, és így több időm lesz Emilyre.
Szerintem jót fog tenni neked.
És te? Hogy ment?
- A videóinterjú? - Aha.
Szerintem felvesznek.
Remek, örülök neki.
Oké.
Akkor én megyek is.
Akkor szia!
Szombaton elviszem Emilyt az állatkertbe. Nem tartasz velünk?
Mármint most, hogy te vagy a saját főnököd,
kivehetnél egy szabadnapot.
Benne vagyok!
Oké.
Csaó!
Megvan az ujj DNS-vizsgálatának eredménye,
de szerencsére nincs egyezés az adatbázissal.
Miért „szerencsére”?
Mivel soha nem sikerült DNS-mintát szereznünk Sergowicztól,
így még van rá esély, hogy ez az ő ujja.
És mivel a villája
alig pár száz méterre van onnan, ahol az ujj lepottyant,
kétlem, hogy a belvárosból került volna oda.
SERGOWICZ INGATLANJA
De hol a többi része?
Bizonyára a pokolban.
Nem.
Valószínűleg a tóban van. És így már átkutathatjuk a villáját.
A mindfulness egy lenyűgöző dolog.
Bár Boris és Toni miatt óriási volt rajtam a nyomás,
mégis nyugodt szívvel vártam a szombati állatkertezést a családommal.
ÜGYVÉDI IRODA - DORO FELVESZ
Doro, a kocsikulcs ott van a recepción. Megírtam SMS-ben.
De a kocsiban hagyta a holmiját, Diemel úr.
Tényleg, igaz.
El is felejtettem.
Megtennéd nekem, hogy leadod a recepción?
- Köszi! - De nem vagyok a titkár…
PÁNIK
Öt napon belül már a harmadik robbantás.
Az első kettőnek Dragan volt a célpontja,
ezt pedig bizonyára nem Dorónak szánták, hanem nekem.
Ha átjárja a félelem és a pánik,
a külvilágra összpontosítsa a figyelmét!
Keressen egy pontot a szemével, és csak arra az egy pontra koncentráljon!
Az lesz a maga horgonya.
Igen, oké.
Oké, egy pont.
Egy pont.
Oké.
Egy pont.
Igen?
Én vagyok az, Nicole.
- Szia! - Jól vagy?
Aha, persze.
Bújj be!
Feltűnt, hogy az előbb felrobbant odakint a kocsid?
Nehéz volt nem hallani.
Nincs is más mondanivalód?
Igazából az a kocsi már nem az enyém.
Ezt hogy érted?
Felmondtam az irodánál,
ami azt jelenti, hogy semmi közöm ahhoz a céges kocsihoz.
Vagyis már nem vagyok se a tulajdonosa, se az üzembentartója.
Ha szemtanúként akarsz kihallgatni, akkor igen, hallottam a robbanást,
de mivel látni nem láttam, nagyjából csak ennyit tudok mondani.
Björn, konkrétan az életedre törtek.
Hogy lehetsz ilyen nyugodt?
Tudatos jelenlét. Meséltem már róla?
Nem, de a helyszínelőink éppen most derítették ki
a maguk tudatos jelenlétével,
hogy a robbantáshoz használt kézigránát romániai eredetű volt.
- Olcsónak hangzik. - Aha.
Megkérdezhetnéd Dragantól,
hogy nem bosszantott-e fel valami román fickót.
Ez már nem tartozik az ügyvédi feladataim közé.
- Azt hittem, felmondtál. - Már egyéni ügyvédként képviselem őt.
Szóval még mindig szüksége van ügyvédre?
Megtaláltuk az egyik ujját nem messze a tóparti villájától.
Nem tudod, hol lehet a többi része?
Nem találod furcsának,
hogy pont arrafelé találtuk meg Dragan ujját,
ahol nemrégiben a kislányoddal voltál?
Nem. Őszintén szólva, nem.
Elvégre az az ő háza.
De az, hogy kinézed belőlem,
hogy képes lennék Emilyt Dragan közelébe vinni…
Tudod, az egy kicsit fáj.
Oké.
Értettem.
Ha esetleg érdekel, hamarosan átkutatjuk a villáját,
szóval ha van ott bármi, azt meg fogjuk találni.
Ha találtok egy piros fogkefét,
kérlek, hozd el!
Már napok óta keresem.
MINT HAL A VÍZBEN ÓVODA
Sok szerencsét hozzá!
Nincs rá szükség. Már felvették Emilyt. De kemény meló volt.
Gratulálok! Egyszer majd meséld el, hogyan csináltad!
Én mondom, manapság az óvodák a legnagyobb bűnszervezetek.
Inkább utánuk nyomozzatok!
Oké, Björn. Majd szólok a speciális nyomozó egységnek.
De egyelőre még Dragan többi részét keressük.
Sok sikert!
Björn, szia! De jó, hogy hívtál! Épp most akartalak hívni a szombat miatt.
Neked jó, ha 9-kor indulunk?
Úgy pont lenne három óránk Emily délutáni alvása előtt, és…
Katharina!
Igazából pont emiatt hívtalak. Sajnos le kell mondanom a szombatot.
Oké.
Sajnálom, pedig már nagyon vártam,
de akadt egy kis bonyodalom az egyik ügyemmel kapcsolatban,
amit sürgősen el kell intéznem.
Minden rendben van, Björn?
Igen, persze.
Csak egy kicsit alábecsültem ezt az egyéni ügyvédes dolgot.
Oké. Szólj, ha bármiben segíthetek, jó?
- Oké, úgy lesz. Csaó! - Jó éjt!
- Neked is! - Szia!
TÁRCSÁZÁS… SASCHA
- Szia, Sascha! - Mi a helyzet?
Keress meg nekem valakit!
„Valakit.”
Szándékosan használtam gendersemleges kifejezést,
ugyanis nem tudhattam,
hogy aki megpróbált felrobbantani egy kézigránáttal, az nő-e, vagy férfi.
Vagy esetleg valamilyen más nemű.
Szevasztok!
Ő itt Björn, az ügyvéd.
Ügyvéd, Paula, Pepe.
- Hol a fickó? - Itt.
Hogyan találtátok meg?
Felkórásztuk azt a román granátot.
Lenyomoztuk a román kézigránátot. Erős a tájszólása, mi?
- Mióta van odabent? - Úgy hat órája.
Ja.
Nyissátok ki!
Nem mindegy, hogy valaki egy egész hétvégét tölt a csomagtartóban,
vagy csak egy néhány órát.
Egy szót se mondok nektek, rohadékok!
Eresszetek el, ti faszszopók!
Már előkészítettük a tárgyalót.
Akkor mehet a kábel?
Mi van?
Egy erkölcstelen cselekedettel szembeni belső ellenállásunk
és a belső késztetésünk gyakran ellentétes.
És elárulná, hogyan győzhetem le ezt a belső ellenállást?
Gyakran érzek ilyet munka közben.
Nevezze meg a belső ellenállást,
ami gátolja a cselekedet végrehajtásában,
majd nevezze meg a cselekedetre motiváló belső késztetést!
Végül helyezze mérlegre a két tényezőt,
és hamarosan kiderül,
hogy a kettő közül melyik irányba húz a szíve.
Próbálja ki!
Mehet a kábel?
Igen, mehet. Készítsetek elő mindent!
Szemét állatok!
Hamar rájöttem, hogy a belső ellenállásom
bűntudatot akart kelteni bennem, és meg akarta akadályozni,
hogy villamos áramot vezessek egy vadidegen ember testébe.
Ne!
Viszont sokkal erősebb lett volna a bűntudatom,
ha ez a fickó bántaná a lányomat,
pusztán azért, mert nem vagyok hajlandó elviselni az égett bőr szagát.
Francba már!
Nem akartam, hogy még több ismerősömet lelőjék.
Ti mocskos rohadékok!
Sem azt, hogy ismét megpróbáljanak felrobbantani,
vagy hogy Emily veszélyben legyen.
Minden kész.
Oké.
Én kérdezek, és én diktálom a tempót, oké?
Oké.
Szia!
Én egy ügyvéd vagyok, de ezt bizonyára már te is tudod.
Most felteszek pár kérdést. Gyors leszek.
És ajánlom, hogy gyorsan válaszolj!
Nem!
A válasz gyors volt, de rossz.
Oké.
Akkor kezdjük egy egyszerű kérdéssel!
Mi a neved?
- Micsoda? - Malte!
Malte? Oké.
Jól van, Malte. Mit tudsz nekem elmondani Toniról?
Mi? Kiről?
Nekem kellett volna eltakarítanom utána.
Oké, és mit kellett volna eltakarítanod?
Haver, ez csak valami félreértés.
Én csak egy kisegítő vagyok. Egy csicskás. Én nem tudok semmit, és nem…
Toni csalta oda Dragant a parkolóba.
A gránátosnak kellett volna felrobbantania Dragant, Igort és…
És azt a hosszú hajú melákot.
A terv az volt, hogy Boris lesz a bűnbak,
Toni az új főnök, Murat meg a jobbkeze.
De aztán felbukkant az a kibaszott busz.
És neked kellett volna elvarrnod a szálakat,
vagyis „eltakarítanod”, ugye?
- Igen. - Oké.
És Muratnak miért kellett meghalnia?
Rohadj meg! Ribanc!
Toni rájött, hogy Murat köpni akar.
Engem bízott meg,
hogy nyírjalak ki téged és Muratot a vadrezervátumnál,
de te sajnos nem voltál ott.
Faszom! Ezt meg miért kaptam?
A „sajnos” miatt.
Parancsolj!
Honnan tudta Toni, hogy Murat találkozni akar az ügyvéddel?
Tényleg!
Honnan?
Várj!
A hülye hangüzenetből. Bepoloskázták a mobilját.
Kicsoda?
Gőzöm sincs. Honnan kéne tudnom?
Möller, az a tetves zsaru!
Bocsi, nem értettem. Kicsoda?
Möller!
Möller volt. Az a tetves fakabát. Az a rohadt geci.
Jól van. Oké.
És az a gránát Bregenz asszony lakásán?
- Az meg ki? - Ne, várj!
- Te szuka! - Átfogalmazom a kérdést.
Te robbantottál gránátot egy lakásban szerdán?
- Igen. - Igen?
A kocsimat is te robbantottad fel?
- Igen. - Miért?
Egyszerűbb a pisztolynál.
De miért pont én?
Mert Toni útjában állsz, és az idegeire mész.
Ezek az ő szavai, nem az enyém! Ezt ő mondta, oké?
Oké. Nincs több kérdésem.
Itt tudjuk tartani valahol? Még szükségünk lehet rá.
Persze, főnök.
Szép jó napot, ügyvéd!
Beszélnünk kell.
Nagyszerű híreim vannak, komoly áttörést értünk el az ügyben.
Azt el is vártam. Elvégre megegyeztünk, nemde?
Persze. Milyen számon hívhatlak, ha elkaptuk az árulót?
Nem.
Csakis személyesen. Az éttermemben.
Oké.
Van még valami, amiről beszélnünk kell.
Miután elhoztad nekem az árulót,
elviszel engem Draganhoz.
És azt mégis hogyan? Az egész rendőrség őt keresi.
Ügyvéd!
Az a dolgod, hogy ezt kitaláld.
Kitalálod, hogy mit teszek veled, ha csalódást okozol?
Gondolkodj rajta!
Három nap.
Akkor elgondolkodtam, hogy talán könnyebb lett volna az életem,
ha múlt szombaton hagytam volna Dragannak, hogy megöljön.
A feliratot fordította: Vécsey Ádám